cyanic-selkie/wikianc huggingface dataset:
Облачен леопард
Облачниот леопард (Neofelis nebulosa) е средно голема мачка, долга 55-110 сантиметри и тешка од 15 до 23 килограми. Има жолто-кафено крзно кое е прошарано со големи, неправилно-обликувани, белези во форма на елипси, за кои се вели дека личат на облаци по што го добил и своето име (и народното но и научното). Ова животно се среќава во јужна Кина, источниот дел на Хималаите, Непал, североисточна Индија и копнениот дел на југоисточна Азија. Борнејскиот облачен леопард (Neofelis diardi) е посебен вид, кој го среќаваме на Суматра, Борнео и островите Бату. Овие две животни имаат значителни разлики во структурата на черепот, поради што се два различни вида кои спаѓаат во истиот род. Облачниот леопард долго време ги збунувал научниците со неговиот изглед и скелет. Изгледал како да е мешавина од голема и мала мачка. Научното име на родот Neofelis е добиено од neo што значи „нов“ и felis што значи „мала мачка“. Во буквален превод, родот означува нов вид на мала мачка.
Особености
Облачниот леопард пропорцинално го има најдолгиот песјак од сите живи видови на мачки (долг околу 5 сантиметри, скоро иста големина како тој на тигарот). Поради оваа одлики, на почетокот се мислело дека лови поголеми животни. Сепак, и покрај тоа што многу малку се знае за однесувањето и начинот на живот на ова животно, денес со сигурност се знае дека најчест плен му се мали цицачи како гибони и макаки, како и птици, бодликави прасиња и мали домашни животни. Облачниот леопард има пет прсти на стапалата како и повеќето големи мачки. Како и што може да се очекува поради фактот дека дел од нивниот плен живее на дрвјата, облачниот леопард одлично се качува по нив. Кратките флексибилни нозе, широките шепи и острите нокти го прават многу стабилен. Опашката може да достигне должина колку и телото што дополнително помага при одржување на рамнотежа. Интересна одлика е тоа што може да се качува по дрвјата висејќи надолу под гранките и да се симнува по трупот на дрвото со главата нанапред.
Лонгфорд (грофовија)
Лонгфорд (ирски: Contae an Longfoirt, англиски: County Longford ) е грофовија во северозападниот дел на покраината Ленстер, Ирска. Има површина од 1.091 км2 и население од 34.361 жител. Лонгфорд е една од најмалите грофовии во земјата.
Облачен леопард
Распространетост и живеалиште
Ова животно го среќаваме само во Азија, на просторите на јужна Кина, источните Хималаи, североисточна Индија и југоисточна Азија. Се смета дека е изумрен вид на Тајван. Последниот пат кога бил забележан облачен леопард на Тајван било во 1989 година, до околината Тароко. Овој подвид на облачниот леопад бил карактеризиран како подвид со многу пократка опашка. Облачниот леопард ги населува тропските и суптропските шуми кои се протегаат до надморска височина од 2000 метри. Сепак понекогаш се среќава и во мангрови мочуришта и пасишта.
Таксономија
Облачниот леопард и покрај неговотo име, не е близок роднина на леопардот. Ова животно се смета за монотипичен род со три подвида: Според последните молекуларни генетски анализи поранешниот подвид Neofelis diardi, денес е класифициран како посебен вид на мачка – Борнејски облачен леопард.
Лонгфорд (грофовија)
Традиционално застапено е овчарството и одгледувањето на компири и овес.
Во минатото Лонгфорд бил познат по имињата Аналија (Anghaile на ирски) или Тефија (Teabhtha) и територијата била под власт на кланот Фарел.
Облачен леопард
Однесување
Облачниот леопард одлично се качува по дрвјата, има голема подвижност, слично како Маргај од Јужна Америка. Многу малку се знае за однесувањетоа во дивината, но се претпоставува дека поради тоа што е постојано на дрвјата, има техника за напаѓање на пленот од заседа, криејќи се во гранките. Овие мачки се претпоставува дека се самотни животни, поради немањето докази за живот во група како на пример лавот. Комуницира со други облачни леопарди само за време на сезоната за парење и при одгледувањето на младите. Во минатото се сметало дека облачниот леопард е активен само ноќе, но новите истражувања покажуваат дека ова животно е активно и за време на денот.
Исхрана
Како и останатите мачки, облачниот леопард е месојад. Лови различни животни, вклучувајќи елени Самбар и Мунтџак, птици, мали цицачи, мајмуни, гибони, верверички, бодликави прасиња, риби и домашни животни. Облачните леопарди чувани во заробеништво јадат и јајца и некои растенија.
Размножување
Женките раѓаат легло во кое има од 1 до 5 младенчиња. Периодот на носење трае 85-93 дена. По раѓањето младите се слепи и безпомошни, слично како и младите кај останатите видови на мачки. За разлика од возрасните, младите имаат дамки кои се целосно темни, а не само со темен прстен. Десетина дена по раѓањето, младите почнуваат да гледаат, стануваат активни за околу 5 недели и најверојатно стануваат независни веќе на возраст од 10 месеци. Облачниот леопард достигнува полова зрелост на возраст од 2 години, а женките можат да раѓаат секоја година. Во заробеништво, овие мачки живеат до 17 години, додека просекот во дивината е 11. И покрај овие факти, програмите за размножување во заробеништво не донеле многу успех. Женките често се убивани од агресивни мажјаци, но и поради игнорирање на додворувачките активности. Обично, облачните леопарди не се агресивни животни. Искуствата покажале дека внимателно одбрани парови на облачниот леопард, доколку им се дадени можности, често успешно се парат. Единките родени во заробеништво можат еден ден да бидат вратени во дивината за да ја помогнат загрозената популација.
Заштитен статус
Непристапноста на природното живеалиште на облачниот леопард го отежнува нивното проучување и пребројување, па затоа не постојат стабилни претпоставки. Според Меѓународниот сојуз за заштита на природата (МСЗП), во дивината се преостанати помалку од 10 000 единки, со предупредување дека популацијата има тенденција да се намалува. Ова намалување се смета дека е поради уништувањето на нивното природно живеалиште и ловот за нивна употреба во традиционалната кинеска медицина. Само шест облачни леопарди биле следени и набљудувани со помош на радио телеметрија. Сите овие инидивидуи се проучувани на Тајланд.Скоро се што се знае за овие животни се од истражувањата на единките во заробеништво. Облачниот леопард е ставен на Црвената список на загрозени видови на МСЗП, како ранлив вид. Според Вашингтонскиот договор за заштита на видовите (CITES) облачниот леопард е на листата со заштита Апендикс 1, што значи дека е забранета секаква трговија со ова животно и производи добиени од него. Во земјите кои спаѓаат во неговата природа распространетост, ловот е забранет со закон.
Скровник
Скровник (словенечки: Skrovnik) — населба во Општина Севница во централна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Ева Далбек
Ева Елизабет Далбек (8 март 1920 – 8 февруари 2008 година) била шведска глумица за сцена, филм и телевизија. Таа добила награда за најдобар глумец на Канскиот филмски фестивал за нејзината изведба во филмот „ Раб на животот“ (1958). Далбек се повлекла од глумата во 1970 година и станала автор.
Алтенбург (општинска заедница)
Општинската заедница Алтенбург се состои од следниве општини:
Фуша Бурел
Фуша Бурел — село во јужна Албанија. Селото се наоѓа во областа Белград, во округот Клос и во општината Комси.
Тврдина Ждрело
Тврдината Ждрело е тврдина која се наоѓа во близина на градот Петровац, Србија. Тврдината била седиште на бугарскиот цар Дрман. Владислав IV Арпад се обидел да ја заземе во 1285 година, но неговата војска била поразена. По ова се обидел и Стефан Драгутин, но исто бил поразен. Но, по офанзивата на цар Милутин, заедно со Драгутин, Бугарите биле поразени и протерени. Денеска, од тврдината има останато само рушевини.
Егзактна наука
Поимот екзактна наука се однесува на оние научни полиња каде се вршат особено прецизни предвидувања и строги методи на тестирање на хипотези, особено репродуктивни опити со измерливи предвудувања и мерења. Изразот имплицира поделба на овие полиња, и другите полиња како социологијата и економиката, каде предвидувањето и експериментирањето се потешки. Исто така терминот укажува на тоа дека првите се постриктни, а со тоа и поточни/посигурни од вторите. Денес ваквата подлеба се смета за старомодна, и затоа научниците многу ретко го употребуваат овој термин. Изразите цврста наука, чиста наука, фундаментална наука се многу слични.
Финале на Лига Европа 2013
УЕФА Европа Лига Финалето во 2013 беше финалниот натпревар на 2012-13 УЕФА Европа Лигата, 42ва сезона на второто по квалитет европско фудбалско клупско натпреварување организирано од страна на УЕФА (по Лигата на Шампиони), и 4-та сезона откако ова натпреварување беше преименувано од Куп на УЕФА во Лига Европа. Натпреварот се одиграл на стадионот Амстердам Арена во Амстердам на 15 мај 2013, помеѓу португалскиот фудбалски клуб Бенфика и англискиот ФК Челси. Со победа од 2-1, Челси ја освоил својата прва титула во ова натпреварување.
Челзи беа првите освојувачи на титулата во Лигата на Шампиони да играат во Лига Европа следната сезона, откако станале првите учесници на Лигата на шампионите кои ќе биле елиминирани во групната фаза. Со овој триумф, тие станале првата екипа која ја освоила Лигата на Шампионите, по што ја освоиле Лигата на Европа во две последователни сезони. Челзи, исто така, станал четврти клуб, по Јувентус, Ајакс и Баерн Минхен, кои ги освиле сите три големи титули на УЕФА, откако ја освоија Лигата на шампионите во 2012 и Купот на победниците во Куповите на УЕФА во 1971 и 1998 година. Исто така, Челзи, бил првиот тим по Манчестер Јунајтед во финалето на Купот на победници во Купот на Купот во 1991 година, да освои голем европски финален натпревар, без да направи замени.
Како резултат на освојувањето на овој натпревар, Челзи обезбеди место на Суперкупот на УЕФА во 2013 година против победниците на Лигата на шампионите 2012-13, Баерн Минхен.
Космос-1955
Космос-1955 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Тјуратам, Бајконур, СССР на 22 јуни 1988 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6600 килограми. Космос-1955 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 89,9 минути, додека аголот на наклонетост на орбиталната рамнина во однос на рамнината на екваторот изнесувала 64,7°. Најголемото растојание од Земјата го достигнал на 356 км, а најмалото на 189.
Липовец
Липовец (Липовець) — град во Виничката област, Украина и административен центар на Липовечкиот реон. Градот има 9.406 жители.
Низ градот тече реката Соб, притока на Јужен Буг.
Жртва (филм од 2016)
Жртва (Sacrifice) е американски акционен филм од 2016 година, во режија на Питер А. Даулинг во кој главните улоги ги толкуваат Рада Мичел и Руперт Грејвс. Филмот е заснован врз основа на книгата Жртва од Шарон Болтон, а дејсвото е сниманано во Ирска, Шкотска, Шетландските Острови и Њујорк.
Голтничен крајник
Голтничен крајник (tonsilla pharyngea) кој се нарекува и трет крајник, фарингеален крајник или аденоид — лимфоидно-епителен орган кој се наоѓа на горниот ѕид на носниот дел на голтникот. Најголемите димензии ги достигнува околу петтата или шестата година, а потоа постепено се намалува и целосно исчезнува околу 25-тата година. Кога е целосно развиен, има овална форма.
Фарингеалниот крајник е составен од голем број лимфни јазолчиња. Површината му е нерамна бидејќи е испресечена од т.н. крајнички јамички и крипти.
Во случај на патолошки промени, како што е зголемувањето на овој крајник, тој може да предизвика отежнато дишење или да влијае на развојот на носната шуплина, синусите, горната и долната вилица и евентуално градниот кош. Исто така, може да предизвика инфекции што може да се пренесат на дишните органи и средното уво преку Евстахиевата туба.
Мал тигрест синец
Мал тигрест синец (Tarucus balkanicus) е пеперуга од семејството на синци, од видот синци. Пеперугата ја има и во Македонија.
Распространетост
Пеперугата се наоѓа во Северна Африка (од Мавританија до Судан), Уганда, Западна Азија, Балканот па сè до Средна Азија и Индија. Живее во плодни савани.
Опис
Долниот дел на пеперугата е бела со изразени црни шари. Има мала опашка. Горната страна на мажјаците е сина со кафеава голема дамка во средина. Женките се со обратен редослед на боите.
Макета на Ерусалим при крајот од периодот на Вториот храм
Макета на Ерусалим при крајот од периодот на Вториот храм (דגם ירושלים בסוף ימי בית שני) — тридимензионална површина на која е претставен градот Ерусалим при крајот на периодот наречен по Вториот ерусалимски храм, пред 70 година од н.е. Макетата зафаќа површина од 2.000 m² и ги прикажува градбите во Ерусалим во размер од 1:50.
Таа е завршена во 1966 година и е дело на израелскиот археолог и историчар Михаел Ави-Јона, кој ја дизајнирал според описот на градот од страна на еврејско-римскиот историчар Јосиф Флавиј. Макетата првично била поставена во околината на хотелот Холиленд во Ерусалим, поради што е позната и како Холиленд Модел на Ерусалим, а во 2006 година е преместена во Музејот Израел.
Ави-Јона ја израбоил макетата по нарачка на Ханс Кроч, банкар и сопственик на хотелот Холиленд, кој истата ја посветил на неговиот син, припадник на Израелските одбранбени сили кој загинал во Арапско-израелскиот конфликт во 1948 година.
Формозански облачен леопард
Формозанскиот облачен леопард (Neofelis nebulosa brachyura) е подвид на облачниот леопард. Ова животно е ендемско за островот Тајван и денес се верува дека е изумрен вид. Неговата опашка е пократка од опашката на останатите подвидови на облачниот леопард. Формозанскиот облачен леопард е второ најголемо животно на Тајван, после формозанската црна мечка. Откако голем дел од неговото природно живеалиште било уништено, ова животно било принудено да се повлече на планините Јушан и Даву. Формозанскиот облачен леопард последен пат бил забалежан во 1980-тите. Луѓето од народот Рукаи, тајванските абориџини, веруваат дека нивните предци настанале од овие мачки.
Дијалектен континуум
Дијалектен континуум е серија на јазичен вариетет што се зборувани во една географска област, така што соседните вариетети се заемно разбирливи, но со зголемување на растојанието се акумулираат разлики, па оддалечените вариетети може и да не бидат. Ова е типична појава со широко распространетите јазици и јазични фамилии во светот, кога овие јазици се рашириле од поодамна. Такви примери се индоариските јазици во Индија, варијантите на арапски низ Северна Африка и југозападна Азија, туркиските јазици, варијантите на кинески, и подгрупите на романската, германската и словенската јазична фамилија во Европа. Леонард Блумфилд го користи изразот дијалектна област.
Бугарска офанзива во Тиквешијата
Бугарска офанзива во Тиквешијата (7 јуни до 16 јуни, 1943 година) ― една од повеќето офанзиви на бугарската војска и полиција.
Формирањето и активноста на македонските партизански одреди, „Сава Михајлов“ и „Добри Даскалов“ на тиквешко-гевгелискиот терен ги принудиле бугарските власти да превземат офанзива за нивно уништување. Офанзивата започнала на 7 јуни, а траела до 16 јуни, 1943 година, како составен дел на пошироката офанзива на битолското подрачје. Со неа раководел бугарскиот полковник Љубен Апостолов, командант на Педесет и шестиот бугарски полк во Македонија и Шестиот бугарски полк во Македонија, а учествувале и следните бугарски единици: Петнаесетта дивизија, Четиринаесеттиот полк, Четиринаесеттата дивизија и единиците на полициските сили распоредени во Прилеп, Неготино, Кавадарци и Велес, како и сепијално формирана полициски одред испратен од Скопје.
Битки
Во текот на офанзивата партизанските одреди и бугарските сили имале судири на следните места: Дрен (9 јуни), Никодин (10 јуни), Фариш и патот Градско-Прилеп (11-12 јуни). Бугарската војска извршила неколку стрелања врз месното население од кои најмасовно било стрелањето на младинците од Ваташа, кај Кавадарци. Офанзивата завршила со блокада на Кавадарци и Неготино. И покрај загубите, партизанските одреди успеале да се повлечат на планината Кожуф.
Егоцентризам
Егоцентризам е неспособност на некоја личност да го гледа светот од гледна точка на друга личност, туку само од своја гледна точка, која е апсолутна. Се одликува со прекумерна окупација со себеси и прекумерен однос кон сопствената важност и незаменливост. Исто така, нормална состојба е кај дете под шест години, кое сè уште не научило да ги земат предвид потребите на другите луѓе, туку само своите.
NGC 1037
NGC 1037 — засега неутврден објект во соѕвездието Кит, заведен во Новиот општ каталог на длабоконебесни тела.
Откривање
Објектот е откриен на 29 септември 1886 година од страна на Луис Свифт, со помош на рефрактор, чијашто леќа имала пречник од 16 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 39 м 58,3 с, а неговата деклинација, односно висината на лакот на тој агол, - 1° 44' 3".
Други поделби
Проучување на NGC 1037 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 220; додека во Каталогот на основни ѕвезди (GSC) е групиран под бројот 4698. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1283.
Зосим I (охридски архиепископ)
Зосим бил православен свештеник и охридски архиепископ во период oд 1663 до 1670 година.
Првпат се споменува во еден синодален акт од октомври 1663 година. Веројатно бил директен наследник на архиепископот Арсениј I. Бил на престолот и во 1670 година, по што набрзо починал како архиепископ.
Сленг
Сленг е специфичен говор на една друштвена група. Во социолошка смисла преку проучувањето на сленгот на една дрштвена група може многу да се дознае за таа друштвена груша, нејзината структура и групната динамика.
Географија на Тувалу
Географијата на Тувалу ги опфаќа земјишните облици во земјата, природните ресурси, животинскиот и растителен свет, водните површини и останати географски одлики.
Општи одлики
Тувалу е држава во Тихиот Океан која е составена од три острови и шест атоли. Овие острови во минатото се нарекувале Елиски Острови. Тувалу е една од најмалите држави во светот со вкупна површина од 26 км2.
Тувалу се наоѓа во Океанија во Јужниот Тихи Океан. Во близина на Тувалу се Кирибатите. Географските координати на Тувалу се -8°N, 178°W.
Тувалу има вкупна површина од 26 км2. Државата нема копнени граници, а вкупниот брег изнесува 24 километри. Земјата е многу ниска.
Климата во Тувалу е тропска со источни ветрови од март до ноември, а силни врнежни има од ноември до март.
Државата има големи залихи на риба.
обработлива земја: 0% постојани насеви: 0% постијани пасишта: 0% шуми: 0% друго: 100% (1993 est.)
На Тувалу му прети опасност од целосно потопување на државата. Сите острови се ниски и се многу блиско до изедначување со нивото на Тихиот Океан.
Демографија
Населението на Тувалу се зголемило двојно после периодот од 1980. Народот во Тувалу е воглавно од полинезиско потекло, додека околу 4% се микронезици. 97% од Тувалците се припадници на Црквата на Тувалу, главна протестантска црква во земјата. Тувалскиот јазик се зборува од скоро сите на островите и е службен јазик. Покрај него и англискиот е службен јазик но не е користен за секојдневна употреба. Парламентот и државната управа се на тувалски.
NGC 2957B
NGC 2957B — елиптична галаксија во соѕвездието Змеј, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2957B се споменува и како MCG 12-10-2, CGCG 332-64, CGCG 333-2.
Откривање
Објектот е откриен на 4 ноември 1831 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 47 м 17,9 с, а неговата деклинација, односно висината на лакот на тој агол, + 72° 59' 2". Положбениот агол на објектот е во износ од 42°.
Други поделби
Проучување на NGC 2957B е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 28119. Во рамките на атласот на длабокото небо, Уранометрија 2000.00, објектот припаѓа на групата означена со бројот 8; додека во Каталогот на основни ѕвезди (GSC) е групиран под бројот 4389. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 685.
Педро де Урсуа
Педро де Урсуа (1526 – 1561) е шпански освојувач од Базтан во Навара. Во Панама, Урсуа го угушил бунтот на Цимарон (бившиот роб).
Заедно со Ортун Велазгуес де Веласко, Педро де Урсуа основал град на Памплона во, Колумбија, на 1 ноември, 1549.
Урсуа подоцна го истражувал регионот на Амазон  за Ел Дорадо заедно со Лопе де Агире. Кога Урсуа не и дозволи на Агуировата љубовница да дојде на експедиција, Агуире договорил со друг службеник, Фернандо де Гузман, да се употреби ова одбивање како изговор за да започнат немири во кои ќе биде убиен Урсуа и запленети моќ.
Педро де Урсуа во фикција
Една верзија на приказната за Урсуа и Агире е прикажана во филмовите: Aguirre, der Zorn Gottes и  Ел Дорадо.
Романот Урсуа на Вилијам Оспина станал еден од главните изоври во врска со животот на Педро де Урсуа. Книгата содржи детали за животот на Урсуа и го прикажува општо животот во Новиот Свет, за време на средината на 16 век.
Надворешни врски
Педро де Урсуа на Artehistora.com Ел Asesinato де Педро де Ursua
Колмар (Германија)
Колмар (Kollmar) — општина во округот Штајнбург, во Шлезвиг-Холштајн, Германија.
Немања Милетиќ (фудбалер роден во јули 1991)
Немања Милетиќ (26 јули 1991) е српски професионален фудбалер кој игра како лев играч од средниот ред во Русија за Уфа. Во поголемиот дел од неговата кариера, тој играл како лев бек.
Раните години
Роден во Лозница, Милетиќ поминал одреден период во младинските категории на Црвена Ѕвезда од Белград, исто така бил лиценциран со првиот тим за сезоната 2008-09. Своите први сениорски настапи со српскиот лигаш Белград Сопот го имал во 2009 година. Милетиќ играше со Раднички Стобекс три сезони во Лигата на Запад. Тој исто така помина една сезона со Мачва Шабац.
Јавор Ивањица
Во летото 2013 година, Милетиќ се преселил во Јавор Ивањица. Тој го направил своето официјално деби за клубот во победата од 4–2 во домашната лига над Црвена Звезда Белград на 11 август 2013 година. Во својата прва сезона во клубот, Милетиќ забележал 26 настапи во сите натпреварувања. Откако клубот испаднал, Милетиќ играл редовно во првата српска лига следната сезона, помагајќи му на тимот да се врати во највисокото ниво на српскиот фудбал. Како еден од најредовните играчи на тимот, Милетиќ бил вицешампион во Купот на Србија 2015–16, играјќи во финалниот натпревар против Партизан. За време на неговиот престој во Јавор, Милетиќ обично се користел како лев бек или лев среден бек.
Уфа
На 26 февруари 2021 година, тој потпишал долгорочен договор со рускиот прволигаш Уфа.
Репрезентативна кариера
Милетиќ бил повикан во фудбалската репрезентација на Србија од селекторот Славољуб Муслин во септември 2016 година, правејќи го своето репрезентативно деби во пријателскиот пораз од Катар со 3-0. Тој, исто така, доби повик за пријателски натпревар против Соединетите Американски Држави, играјќи ги цели 90 минути во ремито 0–0 на гостински терен во Сан Диего на 29 јануари 2017 година.
Сланчји Врх
Сланчји Врх (словенечки: Slančji Vrh) — населба во Општина Севница во централна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Раб Хауел
Раби „Раб“ Хауел (12 октомври 1869 – 1937) бил професионален фудбалер од деветнаесеттиот век кој играл за Шефилд Јунајтед и Ливерпул првенствено како дефанзивец. Роден во Винкобанк во Шефилд, тој бил со ромско потекло и бил првиот Ром што играл за Англија, победувајќи на два натпревари.
Шефилд Јунајтед
Хауел бил многу вешт играч и покрај неговата мала големина (5 стапки и 5 инчи или 1,65 метри), играјќи како шпиц полубек или внатре десно. Тој ја започнал својата кариера со клубот од Шефилд Еклсфилд и исто така играл за Ротерам Свифтс пред да потпише заедно со двајца други играчи на Свифтс, Артур Вотсон и Мајкл Витам за новоформираниот Шефилд Јунајтед во март 1890 година. Иако го имал своето деби како напаѓач, Хауел набрзо бил преместен во одбраната каде што играл до крајот на својата кариера. Тој освоил промоција со Блејдс во Првата дивизија во 1893 година, а во 1897-98 година, шампионски медал.
„Раб Хауел“, забележа соиграчот на играчот од Шефилд Јунајтед, Ернест Нидам,
Хауел честопати се разочарувал со клубската хиерархија која наметнувала строги кодекси на однесување на нивните играчи и редовно се појавувала пред Фудбалскиот комитет под обвинение за „недолично однесување“, иако тоа често резултирало со тоа што му било понудено зголемување на платата и барал „да ја поправи својата начини“. Сепак, требало да му се упатат посериозни обвинувања, бидејќи во неговата последна сезона во клубот се веруваше дека се обидел да игра против ривалите за Чемпионшип Сандерленд, постигнувајќи два автогола. Никогаш не биле покренати обвиненија, но Хауел одигра само уште еден натпревар за Јунајтед пред да биде тивко продаден на Ливерпул. Тој го напуштил Брамал Лејн играјќи 5 години, со преку 200 настапи за клубот. Сепак, нема докази за местење натпревари. Поверојатното објаснување за неговото ненадејно заминување била неговата вонбрачна афера: тој основал друго семејство во Ланкашир откако заминал во Ливерпул. Таков скандал во Викторијанско време ќе е премолчен.
Ливерпул и Престон Норт Енд
Во април 1898 година Хауел бил префрлен во Ливерпул за сума од 200 фунти, со што дебитирал за клубот на натпреварот против Астон Вила. За Ливерпул играл 68 пати и не постигнал гол. Три години подоцна тој се преселил во Престон Норт Енд, каде што неговата кариера била завршена со скршена нога во 1903 година.
Меѓународна кариера
Хауел постигнал еднаш за државната репрезентација, на неговото деби во поразот од 9-0 од Ирска во април 1895 година. Неговиот втор и последен настап дојде во победата против Шкотска четири години подоцна.
Почести
Шефилд Јунајтед
Личен живот
Се чини веројатно дека Хауел е роден и живеел како дете во ромски логор во Шефилд. Професијата на неговиот татко била наведена на неговиот извод од матична книга на родените како „бесом-мејкер“. Меѓутоа, до времето на пописот во 1871 година, семејството живеело во куќа во Стокс Хил во Еклсфилд. Некои од дезинформациите за Раб доаѓаат од луѓето кои верувале во интервјуто што тој го дал на програмата на денот на натпреварот во 1897 година, каде што, меѓу другото, вели, вртејќи ги луѓето по себе, дека живеел во караван: што очигледно не го сторил како што покажуваат пописите од пописот.
Лаут (грофовија)
Главен град е Дандалк, кој воедно е и најголем град во провинцијата.
Името на Лаут доаѓа од ирскиот збор Lughbaidh што значи обожување на богот Лух (Lugh) кој бил многу почитува во старите времиња на Ирска.
Феудална кула (Струмица)
Феудална кула – средновековна одбранбена кула во градот Струмица.
Феудалната кула се наоѓа на ул. Охридска и е единствен објект од ваков вид во Струмичко. Основата е квадратна со димензии 6,9 х 9м. Изработена е од квалитетен делкан бигор. Поседува подрум, приземје и три ката. Меѓукатната конструкција е дрвена, од која на северната и источната страна на третиот кат еркерно се испуштени дрвени чардаци. Градена е најверојатно во турскиот период и служела за живеење и одбрана.
Цветан Тодоров
Цветан Тодоров (1 март 1939 - 7 февруари 2017) е книжевен теоретичар и критичар од бугарско потекло; структуралист и семиолог. По делото „Теорија на книжевноста, текстови на руските формалисти“ (1966), ја објавил и книгата „Книжевност и значење“ (1967) во која поетиката ја дефинира како наука за книжевниот дискурс, додека условите што ја овозможуваат ги проучува во „Теории на симболите“ (1977), критичка анализа на теориите на Аристотел, Августин, Такит, Дидро, Лесинг, Гете, Фројд, де Сосир и други.
Дискографија на Evanescence
Ова е дискографијата на Evanescence, рок бенд од Литл Рок, Арканзас, САД. Имаат издадено повеќе од дваесет милиони копии ширум светот, од кои само десет милиони во САД.
Демо ЦД-а
<li> "Anywhere (мал дел)" – 0:25 <li> "Origin" – 0:35 <li> "Whisper" (Origin верзија) – 3:56 <li> "Imaginary" (Origin верзија) – 3:33 <li> "My Immortal" (Origin верзија) – 4:24 <li> "Where Will You Go" (Origin верзија) – 3:48 <li> "Field of Innocence" – 5:15 <li> "Even in Death" – 4:17 <li> "Anywhere" – 6:04 <li> "Lies" – 3:54 <li> "Away from Me" – 3:30 <li> "Eternal" (инструментална) – 7:22 </ol>
Албуми
Јапонски бонус песни
Јапонско издавање
Синглови
Subsequent pressings
Макси сингл
Макси Сингл
Јазичен крајник
Јазичен крајник (tonsilla lingualis) — лимфоидно ткиво сместено во коренот на јазикот. Составен е од кластери на лимфни јазолчиња наречени јазични фоликули, кои се покриени со сквамозен епител. Овој крајник е најизразен веднаш по раѓањето и почнува да атрофира веќе во првите години од животот. Кај возрасните, тој е намален на неколку помали групи на лимфни јазли.
Заедно со непчените, тубниот и голтничниот крајник, тој е дел од т.н. Валдееров лимфен прстен (annulus lymphaticus Waldeyer).
Планински синец
Планински синец или планински аргус (Aricia artaxerxes) е пеперуга од семејството на пеперуги синци, од видов синци,  од подвидот аргуси. Пеперугата ја има и во Македонија.
Опис
Горната страна на пеперугата е темнокафена. Креавите на крилјата се со сивкасти рабови, а над нив има портокалови дамки. Долната страна на крилјата има слични мотиви, но со посветли бои.
Животен циклус
Јајцата се полагаат единечно на долната страна на лист од трева. Ларвите хибернираат и продолжуваат со хранење следната пролет. Во мај се одвива фазата на кукла. Возрасните единки летаат од средината на јуни до средината на јули.
Панарет (охридски архиепископ)
Панарет  бил православен свештеник и охридски архиепископ во период во 1671 година.
Црква „Константин и Елена“ - Бубакево
Свети Константин и Елена (Αγίου Κωνσταντίνου και Ελένης) — црква во селото Бубакево, Ениџевардарско, Егејска Македонија. Влегува во состав на Гуменџиско-бојмичко-ругуновската епархија на Цариградската патријаршија.
Храмот најпрвин е изграден како џамија во XV – XVI век. По иселувањето на муслиманското население и неговата замена со Грци од Источна Тракија, во 1924 г. џамијата е претворена во црква. Направена е од мермерни блокови од античка градба. Има правоаголен план и купола брз осумаголен барабан. Сè до 1950 г. куполата била покриена со оловни листови. Лаковите се заострени.
Во 1924 г. при преобраќањето на џамијата во црква е дограден олтар на исток. Во 1930 г. се додадени припрата и галерија во западниот дел, а напред е направен трем. Две децении подоцна тие се срушени, па црквата е одново изградена како трикорабна базилика, повторно од истиот антички мермер. Иконите во црквата се донесени од храмовите на доселениците во Источна Тракија.
Во 1981 г. црквата е прогласена за споменик на културата.
Космос-1956
Космос-1956 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 23 јуни 1988 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6300 килограми. Космос-1956 бил воен сателит за фотографска картографија.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 91,5 минути, додека аголот на наклонетост на орбиталната рамнина во однос на рамнината на екваторот изнесувала 82,3°. Најголемото растојание од Земјата го достигнал на 367 км, а најмалото на 332.
Оса Сима
Оса Марија Габриела Сима (роден на 8 октомври 1963 година во Каресуандо) е шведска театарска режисерка, глумица, јоик пејачка и сценаристка. Таа била добитник на данската театарска награда „Цената на надежта“ во 2000 година. Истата година, таа го напишала и режирала краткиот филм „Сапми Магија“. Во 2015 година, таа била назначена за шеф на театарот на народите Сами, Жирон Сами Театар.
Животопис
Родена е на 8 октомври 1963 година во Каресуандо во далеку на север во Шведска, Оса Марија Габриела Сима пораснала во семејството на сточари, одледувачи на ирваси, во шведското село Сида во Лаиниовуомскиот округ зимските месеци, но летата ги поминувале на Норвешката страна на границата. Нејзината мајка, која потекнувала од семејство на раскажувачи, сакала да ја научи како да пее јоик. Кога имала девет години, пејачот од лапонскиот јоички пејач, Нилс-Аслак Валкеапи бил толку импресиониран од нејзиното пеење, да тој ја однел на патување преку лето, воведувајќи ја во уметноста на Сами перформансите.
Професионално, таа работела како културен координатор на канадското училиште Nativ Theatre School, глумела во Белгија, гостувала низ цела Европа и ја предводела театарската група Далвадис во Каресуандо, која подоцна станала Жирон Сами Театар. Откако работела одреден период во Меѓународниот филмски институт Сами, во август 2015 година била назначена за шеф на Жирон Сами Театарот.
Зелениково
Зелениково — село и седиште на истоимената Општина Зелениково, во околината на градот Скопје.
Географија и местоположба
Селото Зелениково, се наоѓа во крајниот југоисточен дел на Скопската Котлина од десната страна на реката Вардар непосредно пред почетокот на Таорската Клисура и претставува седиште на истоимената општина. Селото е рамничарско и лежи на надморска височина од 235 метри. Атарот на селото е заеднички со железничката населба Станица Зелениково, која е дел од ова село, сместена кај железничката станица Зелениково, само 1 километар од селото Зелениково. Со градот Скопје е поврзано со локален патен правец, на оддалеченост од 25 километри. На југ и запад од селото се издига ридски предел, а кон исток рамничарска алувијална долина на брегот на реката Вардар.
Историја
Селото Зелениково е доста стара населба и се претпоставува дека тука имало населби уште од периодот на антката со оглед на близината на археолошкиот локалите Таор и археолошките пронајдоци во околината. Во селото Зелениково постои познатиот стар манастир кој е повторно изграден во XIX век, а кој бил најпрвин изграден уште пред доаѓањето на Турците.
Денешното село Зелениково настанало пред 260 години на синорот на раселеното село Џиглигово. Веднаш по основањето Зелениково било почифличено и дадено како награда на некој турчин-муслиман од Скопје кој се истакнал во војната со некоја христијанска земја. Македонскиот просветител Јордан Хаџи-Константинов - Џинот во својот напис „Јужна страна скопска“ објавен во „Цариградски весник“ на 1 мај 1855 година за Зелениково запишал дека е село расположено до Вардар со една разрушена црква и древни знаменитости. Можно е за овие овие древни знамиенитости Јордан Хаџи-Константинов - Џинот да ги сметал остатотицте од блискиот древен град Тауресиум. До пред крајот на отоманското владеење во Зелениково чифлици имале браќата Јакуп и Зеќир-бег и нивните роднини Џавид и Ќамил-бег, а помал чифлик успеал да направи и еден Македонец муслиман од селото Пагаруша по име Исен ефендија, сите овие чифлик-сајбии имале свои субаши кои ги застапувале во селото, а биле од околните планински села. Една од беговските кули со препознатлив изглед постои и денес во селото Зелениково и е во крајно лоша и разрушена состојба. Од чифлигарството селаните Македонци успеале да се ослободат во периодот од 1912 до 1925, кога се стекнале со сопственост на земјата која ја обработувале преку откупување или аграрна реформа.
Во век селото е дел од Скопската каза во Отоманското Царство.
За настанокот и развитокот на населбата Станица Зелениково од најголемо значење биле сообраќајот и трговијата. Железничката станица на пругата Скопје - Солун била изградена уште во 1873 година. Во 1928 година куќа изградил Арсовски Диме, трговец од Велес, кој бил првиот доселеник кој се населил околу станицата за постојано, а по него започнало да се доселува и друго население, претежно трговци и занаетчии. До крајот на Втората светска војна во Станица Зелениково имало 3 бакалници, 2 меани и по една фурнаџиска, месарска, кројачка, берберска и ковачка работилница, а преку оваа населба се вршела и трговијата и извозот на дрва и ќумур од планинските села од поречието на Кадина Река. Поради својата централна положба за повеќе села од поречието на Кадина Река и Таорската Клисура во ова место и денес е седиштето на Општина Зелениково и централното основно училиште и сите административни и поголеми економско-стопански објекти. За време на Втората светска војна бил изграден регулационен план за населбата, а населението започнало со изградба на црква која сакале да ја посветат на Свети Наум.
По ослободувањето и големиот развој во шеесеттите и седумдесеттите години на XX век во Зелениково и Станица Зелениково започнува да се доселува огромен број на македонско население од блиските и соседни села Градовци, Ново Село, Пакошево, а се доселиле и Македонци од други поблиски и подалечни краишта како селото Карабуниште и други села во Велешко, па дури и од краишта во Западна Македонија како Охридско и Кичевско, претежно како работници на железничката пруга, но и како земјоделци. Населбата Станица Зелениково е основана на земјиште кое припаѓало на соседното село Страхојадица, поради тоа во шеесеттите години на ХХ, муслиманите од тоа село кои се иселувале во Турција дел од своите имоти ги продале на Бошњаци од областа Санџак во Србија и Црна Гора кои исто така биле на пат за иселување во Турција, па така сосема на самиот крај на населбата после железничката станица и последната станица на автобусот 67 има помал број на куќи во кои живеат Бошњаци.
Стопанство
Главна стопанска гранка на населението е земјоделството, од што најзастапени се полјоделството и сточарството. Од полјоделските култури најзастапени се житото (најмногу пченица, а потоа и пченка и јачмен), доматот, пиперката (зелена и црвена), кромидот и лукот, краставицата (одгледувани под пластеници и на отворено), морков, магдонос, фуражните култури (детелина, луцерка) итн. Од сточарството во особен подем е козарството поради поволната местоположба на тревнати ридови со ниски грмушки од кои преку брстење се хранат козите, а во помала мерка и краварството. На ридскиот предел застапено е и одгледувањето на лозја и овошни насади.
Во Зелениково работи млекарницата „Млекопроизвод“ која своите производи најчесто ги продава во маркетите и пазарите во Скопје и Велес, а исто така работи и земјоделските претпријатија - задруги „Слобода“ и „Агро-Вардар“. Во станица Зелениково работат и повеќе продавници, супермаркет, земјоделска аптека, ветеринарна станица, фризерница, кафе-бар, ресторан, книжарница, автомеханичарски сервис.
Население
Заедно со Станица Зелениково, селото Зелениково според пописот од 2002 година го имало следниот состав на население:
Статистички податоци се водат и одделно за селото Зелениково и Станица Зелениково според пописот од 2002 година, етничкиот состав е следен:
Селото Зелениково бележи константен пораст на своето население, па така од 356 жители во 1961 година, бројот на населението нараснал на 709 жители во 1994, за денес да порасне на 771 жител, а тоа се должи и на високиот наталитет и на емиграцијата на население од околните ридско-планински села (како Градовци на пример).
Според последниот попис од 2021 година, во селото живееле 1.107 жители, од кои 977 Македонци, 29 Роми, 15 Срби, 4 останати и 82 лица без податоци.
Родови
Во Зелениково живеат Македонци од православна христијанска вероисповед. Родови кои живеат во селото се следниве: Кузмановци и Трпановци се старинци кои живеат од кога е основано селото (можно е да водат потекло од поранешното раселено село Џиглигово или околните села по сливот на Кадина Река), додека доселени се родовите Новевци и Докарановци (двата родови од с. Дејковец), Жужевци (од с. Огњанци), Грујовци, Грбевци, Трпчевци, Николовци и Димишковски (сите од с. Градовци), Арсовски и Васкови (двата родови од градот Велес), Лазови (од Тиквешко), Лефковски (од с. Карабуниште-Велешко), Стојанови (од с. Пакошево), Богдановски (од градот Скопје), Димитровски и др. .
Општествени установи
Во Станица Зелениково работи осумгодишното основно училиште „Марко Цепенков“, кое е централно основно училиште за целата Општина Зелениково со истурени паралелки до 5 одделение и во другите околни села. Други општествените установи се поштата и здравствената амбуланта, а исто така работи и приватна здравствена амбуланта. Во селото Зелениково се наоѓа манастирот Свети Архангел Михаил, а во Станица Зелениково црквите Свети Ѓорѓија и Воскресение Христово.
Самоуправа и политика
Во Зелениково, поточно во населбата Станица Зелениково се наоѓа седиштето и општинската зграда на Општина Зелениково во која се одржуваат седниците на советот на општината, а се наоѓаат и канцеларијата на градоначалникот и административната и матичната служба на општината. Во рамките на општинската зграда се наоѓаат и подрачни одделенија на неколку министерства и владини управни агенции од Скопје.
Личности
Личности родени во Зелениково:
Иселеништво
Од Зелениково се забележани иселеници во селата Таор и Петровец. Во поново време има иселеници и во Драчево, Скопје и во странство Австралија, Германија, Австрија.
Кремпдорф
Кремпдорф (Krempdorf) — општина во округот Штајнбург, во Шлезвиг-Холштајн, Германија.
Хакан Чалханоглу
Хакан Чалханоглу (роден на во Манхајм, Германија) — турски професионален фудбалер кој настапува како играч од среденот за Интер и турската репрезентација. Тој е познат по својата способност да постигнува голови од слободен удар.
Клупска кариера
Својата кариера тој ја започнал во Карслуе во 2010 година, за да подоцна се пресели од другата страна на Хамбург во тимот на Хамбургер две години подоцна, поминувајќи уште една сезона во својот прв клуб на позајмица. Неговите настапи во својата прва сезона во Бундеслигата му го донела трансферот од 14,5 милиони евра во Бајер од Леверкузен во 2014 година.
На 3 јули 2017 година, Чалханоглу потпишал четиригодишен договор со ФК Милан. Надоместокот бил пријавен како првични 20 милиони евра, зголемувајќи се на 24 милиони евра. Својот прв официјален натпревар за Милан го остварил еден месец подоцна во вториот дел од третото квалификациско коло на Лигата на Европа, заменувајќи го Сусо на последните 25 минути со победа од 2-0 над Крајова во Сан Сиро. Тој го постигнал својот прв гол за Милан во победата од 5-1 против Австрија Виена во групната фаза на 14 септември, исто така, обезбедувајќи и две асистенции. На домашен терен, својот прв официјален натпревар за Милан го остварил на 20 август, играјќи 90 минути од победата од 3-0 против ФК Кротоне. Чалханоглу го постигнал својот прв гол во лигата на 25 октомври во победата од 4:1 над Киево, со што станал првиот Турчин кој постигнал погодок во Серија А по Емре Белозоглу во 2003 година.
Репрезентативна кариера
Роден во Германија, Чалханоглу се одлучил да ја претставува Турција на репрезентативно ниво, со што своето деби го остварил во 2013 година.
Македонците во Грчката граѓанска војна
По завршувањето на Втората светска војна политичко-општествената состојба во Грција била сложена поради недоразбирањата во грчката колициска влада и вмешувањето на западните сили во внатрешните грчки работи. По повлекувањето на германската армија, ЕЛАС дозволила англиските сили да се распоредат во Атина. Во есента 1944 година десните политички партии во владата на Георгиос Папандреу ги принудиле министрите од ЕАМ да поднесат оставки. Набргу потоа главната англиска команда побарала од ЕЛАС да се разоружна, но таквиот предлог бил одбиен од Комунистичката партија на Грција и се разврзал судир кои траел еден месец. Судирот завршил со пораз на ЕЛАС и бил склучен договор во атинското предградие Варкиза во февруари 1945 година. Според овој договор ЕЛАС требало да се разоружа и да ги растури своите сили. Меѓутоа постигнатиот договор не ја смирил состојбата туку претставувал вовед во Граѓанската војна во Грција.
Грчката влада на чело со генералот Николаос Пластирас започнала со прогон и апсења на сите демократски дејци во Грција, а особено на удар се нашле членовите и симпатизерите на КПГ. Сосотојбата во Егејска Македонија била уште посложена. Таму, грчките владини сили, потпомогнати од англиските вооружени формации, извршиле палења, убиства и силувања низ макеоднските села. Таквата состојба ги принудила Македонците да започнат со организирање на борба против грчките владини и англиски сили. Во 1945 година била создадена македонската организација Народноослободителен фронт (НОФ) кој во текот на целата Граѓанската војна во Грција била главен претставник на Македонците и нивните барања за решавање на македонското прашање.
Вооружени Македонци организирани во НОФ, 1946.
Во 1946 година десничарската влада ги фалсификувала изборите и потоа преку плебисцит издејствувала враќање на грчкиот крал и возобновување на монархијата во Грција. Овие случување ја потикнале Комунистичката партија на Грција да ја создаде Демократската армија на Грција (ДАГ) и да започне отворена вооружена војна против владата во Атина. Набргу потоа доаѓа до преговори помеѓу ДАГ и НОФ од кој произлегол договорот за организациско потчинување на македонските партизански сили под командата на ДАГ и КПГ.